དོན་ཚན་དགུ་བ།ཡིག་ཐོག་ཐོ་འགོད་བྱས་པའི་སྒུལ་སྐྱོད་རླངས་འཁོར་དེ་རྒྱལ་ཁབ་ཀྱིས་གཏན་ཁེལ་བྱས་པའི་བཙན་ཤེད་བེད་མེད་དུ་གཏོང་བའི་ཚད་གཞིར་བསླེབས་པ་ལ།སྤྱི་བདེ་ལས་ཁུངས་འགྲིམ་འགྲུལ་དོ་དམ་སྡེ་ཁག་གིས་བེད་མེད་ཀྱི་ཚད་ལོངས་པའི་ཟླཀྱི་སྔོན་དུ།སྒུལ་སྐྱོད་རླངས་འཁོར་གྱི་བདག་པོར་ཐོ་འགོད་བསུབ་པར་བྱ་བའི་བརྡ་གཏོང་དགོས།སྒུལ་སྐྱོད་རླངས་འཁོར་གྱི་བདག་པོས་བེད་མེད་ཀྱི་ཚད་ལོངས་པའི་སྔོན་དུ་སྒུལ་སྐྱོད་རླངས་འཁོར་སླར་བསྡུ་ཁེ་ལས་ལ་སྤྲོད་འཚོང་བྱ་དགོས་པ་དང་།སྒུལ་སྐྱོད་རླངས་འཁོར་སླར་བསྡུ་ཁེ་ལས་ཀྱིས་བེད་མེད་དུ་བཏང་བའི་སྒུལ་སྐྱོད་རླངས་འཁོར་གྱི་ཐོ་འགོད་ཡི་གེ་དང་།ཨང་རྟགས།བགྲོད་སྐྱོད་བྱེད་ཆོག་པའི་འཛིན་ཡིག་བཅས་སྤྱི་བདེ་ལས་ཁུངས་འགྲིམ་འགྲུལ་དོ་དམ་སྡེ་ཁག་ལ་སྤྲད་ནས་ཐོ་བསུབ་བྱ་དགོས།སྒུལ་སྐྱོད་རླངས་འཁོར་གྱི་བདག་པོས་དུས་ཚོད་བརྒལ་ཡང་ཐོ་འགོད་ཐོ་བསུབས་མི་བྱེད་པ་ལ།སྤྱི་བདེ་ལས་ཁུངས་འགྲིམ་འགྲུལ་དོ་དམ་སྡེ་ཁག་གིས་སྒུལ་སྐྱོད་རླངས་འཁོར་དེའི་ཐོ་འགོད་འཛིན་ཡིག་དང་།ཨང་རྟགས།བགྲོད་སྐྱོད་བྱེད་ཆོག་པའི་འཛིན་ཡིག་བཅས་བེད་མེད་དུ་བཏང་བ་སྤྱི་བསྒྲགས་བྱ་དགོས།